62019TO0627_INF
Sklep predsednika Splošnega sodišča z dne 31. januarja 2020 –Shindler in drugi/Komisija
(Zadeva T-627/19 R)
„Začasna odredba – Območje svobode, varnosti in pravice – Izstop Združenega kraljestva iz Unije – Državljani Združenega kraljestva, ki prebivajo v drugi državi članici Unije – Izguba državljanstva Unije – Tožba zaradi nedelovanja – Nedopustnost predloga za izdajo začasne odredbe“
1.
Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Vrstni red preizkusa in način preverjanja – Diskrecijska pravica sodnika za začasne odredbe
(členi 256(1) PDEU, 278 PDEU in 279 PDEU; Poslovnik Splošnega sodišča, člen 156)
(Glej točke 12, 14 in 15.)
2.
Začasna odredba – Odlog izvršitve – Pogoji dopustnosti – Interes tožeče stranke za dosego zaprošenega odloga – Predlog zoper negativno upravno odločbo – Odlog, ki ne more spremeniti položaja tožeče stranke – Neobstoj pravnega interesa – Nedopustnost
(člen 278 PDEU; Poslovnik Splošnega sodišča, člen 156(4))
(Glej točko 21.)
3.
Mejni nadzor, azil in priseljevanje – Politika priseljevanja – Status državljanov Združenega kraljestva po izstopu Združenega kraljestva iz Unije – Sprejetje začasnih ukrepov – Pristojnost Komisije – Predlog za izdajo začasne odredbe za naložitev Komisiji, naj sprejme ukrepe za ohranitev državljanstva Unije tožečih strank po navedenem datumu ali vzpostavi drugačen status – Zavrnitev
(členi 263 PDEU, 266 PDEU in 279 PDEU)
(Glej točko 24.)
Predmet
Predlog, ki temelji na členih 279 PDEU in 156, Poslovnika Splošnega sodišča, se nanaša, prvič, na odlog odločbe Komisije z dne 13. septembra 2019, s katero je ta izrecno zavrnila priznanje svojega neukrepanja in drugič, na naložitev Komisiji, naj sprejme nekatere začasne ukrepe za ohranitev državljanstva Unije tožečih strank po datumu izstopa Združenega kraljestva Velike Britanije in Severne Irske iz Evropske unije, ter začasni sklep o drugačnem statusu navedenega državljanstva, ki vključuje različne ukrepe v zvezi z vstopom, bivanjem, socialnimi pravicami in poklicno dejavnostjo, ki se uporabijo ob neobstoju sporazuma o izstopu Združenega kraljestva iz Unije.
Izrek
1.
Predlog za izdajo začasne odredbe se zavrne.
2.
Odločitev o stroških se pridrži.